Níu fjölmenn sveitarfélög með lægri dagvistargjöld en Akranes Níu af fimmtán fjölmennustu sveitarfélögum landsins bjóða lægri leikskólagjöld en Akraneskaupstaður ef marka samantekt verðlagseftirlits ASÍ á álagningu og gjaldskrám fimmtán fjölmennustu sveitarfélaga landsins . Hjá sjö þessara sveitarfélaga lækkuðu almenn leikskólagjöld frá því í janúar 2006 þar til í janúar 2007 . Mest lækkuðu þau í Hafnarfirði og Kópavogi eða tæplega 23% á milli ára . Á Akranesi hækkuðu þau hins vegar um 2,5% á milli ára . Átta tíma dvöl á leikskóla á Akranesi kostar 19.760 krónur . Hjá sjö þessara fimmtán sveitarfélaga er dvölin ódýrari en á Akranesi og lægst er hún í Reykjavík þar sem hún kostar 14.080 krónur . Með hressingu og fæði kostar átta tíma dvöl á Akranesi 27.024 krónur . Eins og áður sagði greiða foreldrar barna í níu þessara sveitarfélaga lægri upphæð en á Akranesi . Lægst kostar dvölin 20.450 krónur í Reykjavík . Hæst kostar hún hins vegar í Ísafjarðarbæ eða 33.382 krónur . Systkinaafsláttur með öðru barni er 25% hjá sjö þessara sveitarfélaga , þar á meðal á Akranesi . Hæstur er afslátturinn í Reykjavík eða 100% , í Reykjanesbæ , Mosfellsbæ og í Vestmannaeyjum er hann 50% , í Kópavogi er hann 35% , í Hafnarfirði , á Akureyri og í Ísafjarðarbæ er afslátturinn 30% . Afsláttur með þriðja barni er 100% í Reykjavík , Reykjanesbæ , Ísafjarðarbæ og í Fjarðabyggð . Í Kópavogi og í Mosfellsbæ er afslátturinn 75% , í Hafnarfirði og á Akureyri er afslátturinn 60% og í sex þessara sveitarfélaga , þar á meðal á Akranesi , er afslátturinn 50% og lægstur er afslátturinn í Garðabæ 25% . Átta tíma vistun og fæði barns í forgangshópi kostar 20.162 krónur á Akranesi . Ellefu af fimmtán fjölmennustu sveitarfélögunum bjóða lægri gjöld og lægst eru þau 12.210 krónur